ആന്ഡ്രോയിഡ് 12: നിങ്ങളുടെ സ്മാര്ട്ട്ഫോണില് വരുന്ന പുതിയ അഞ്ച് സവിശേഷതകള് ആന്ഡ്രോയിഡ് 12 സ്മാര്ട്ട്ഫോണുകളില് ഇതുവരെ വന്നതില് വെച്ച് ഏറ്റവും വലിയ സോഫ്റ്റ്വെയര് അപ്ഡേറ്റാണ്. ഉപയോക്താക്കളെ ആവേശം കൊള്ളിക്കുന്ന പലതും ഇതില് ഉണ്ട്. ഏതുതരം ഡാറ്റയാണ് ഉപയോഗിച്ചത് എന്ന് പറഞ്ഞു തരുന്ന സ്വകാര്യത ഡാഷ്ബോര്ഡ് മുതല് പുതിയ മെറ്റീരിയല് യു ഡിസൈന് വരുന്ന പുതിയ സവിശേഷതകളാണ് ആന്ഡ്രോയിഡ് 12ല് ഉള്ളത്. നിലവില് ഗൂഗിള് പിക്സല് പിക്സല് 3ഉം അതിനുമുകളിലും ഫോണുകളില് ലഭ്യമായിരിക്കുന്ന ഏറ്റവും പുതിയ ആന്ഡ്രോയിഡ് അപ്ഡേറ്റില് നിങ്ങള് അറിഞ്ഞിരിക്കേണ്ട പ്രധാന സവിശേഷതകള് താഴെ വായിക്കാം. ഇന്റര്ഫേസ് മാറ്റാം ആന്ഡ്രോയിഡ് 12 മെറ്റീരിയല് യു എന്ന പുതിയ സവിശേഷതയുമായാണ് എത്തിയിരിക്കുന്നത്, ഇത് നിങ്ങളുടെ വോള്പേപ്പറിന് അനുസരിച്ച് ഐക്കണ് കളറുകള് ക്രമീകരിക്കാനും മെനു ടെക്സ്റ്റ് ക്രമീകരിക്കാനും സഹായിക്കുന്നതാണ്. മെറ്റീരിയല് യു പൂര്ണമായി കാണാന് ഹോം സ്ക്രീനില് ലോങ്ങ് പ്രസ് ചെയ്ത് വോള്പേപ്പര് ആന്ഡ് സ്റ്റൈല് എടുക്കുക. അതിനു ശേഷം നിങ്ങള്ക്ക് ഫോണില് തന്നെയുള്ള സ്റ്റോക്ക് ചിത്രങ്ങളോ നിങ്ങളുടെ ഫയല്സില് നിന്നുള്ള ഫൊട്ടോകളോ തിരഞ്ഞെടുക്കാം. അത് തിരഞ്ഞെടുത്ത ശേഷം അതിനു ചേര്ന്ന ഒരു ബാക്ക്ഗ്രൗണ്ട് കളര് തിരഞ്ഞെടുക്കാന് ആന്ഡ്രോയിഡ് നിങ്ങളെ അനുവദിക്കും. Image credit: Anuj BhatiaIndian Express വണ് ഹാന്ഡഡ് മോഡ് പുതിയ വണ് ഹാന്ഡഡ് മോഡ് അത്ര ശ്രദ്ധയാകര്ഷിച്ചേക്കില്ല, എന്നാല് നിങ്ങള് ഫോണ് ഉപയോഗിക്കുന്ന രീതിയില് വലിയ മാറ്റം സാധ്യമാകുന്ന ഒരു സവിശേഷതയാണ് ഇത്. ഗാലക്സി എസ്21 അള്ട്രാ പോലെ വലിയ സ്ക്രീനുകളുള്ള ഫോണാണ് നിങ്ങള് ഉപയോഗിക്കുന്നതെങ്കില് ഇത് വളരെ ഉപകാരപ്രദമാണ്. സെറ്റിങ്സും നോട്ടിഫിക്കേഷനും അതിവേഗത്തില് തിരഞ്ഞെടുക്കാന് കഴിയുക എന്നതാണ് പുതിയ വണ് ഹാന്ഡഡ് മോഡ് കൊണ്ട് ഉദ്ദേശിക്കുന്നത്. വണ് ഹാന്ഡഡ് മോഡ് എനേബിള് ചെയ്യാന്, സെറ്റിങ്സില് പോയി സിസ്റ്റം എന്ന ഓപ്ഷനില് നിന്നും ജെസ്റ്റെര്സ് എടുത്ത് അതില് നിന്നും വണ് ഹാന്ഡഡ് മോഡ് എടുക്കുകയാണ് ചെയ്യേണ്ടത്. പ്രത്യേക ഗെയിം മോഡ് ആന്ഡ്രോയിഡ് ഫോണില് ഗെയിം കളിക്കാന് ആഗ്രഹിക്കുന്നയാളാണ് നിങ്ങളെങ്കില് അതിനായി പ്രത്യേക ഗെയിം മോഡ് തന്നെ പുതിയ അപ്ഡേറ്റില് അവതരിപ്പിച്ചിട്ടുണ്ട്. ഇതിന്റെ പ്രത്യേകത ഗെയിം കളിക്കുമ്ബോള് മറ്റു നോട്ടിഫിക്കേഷനുകള് തടയുമെന്നതാണ്. വാന് പ്ലസ്, സാംസങ് ഫോണുകള് ഇതു പ്രേത്യേകമായി നേരത്തെ ഉള്പ്പെടുത്തിയിട്ടുണ്ട്, എന്നാല് ഇപ്പോഴിത് ആന്ഡ്രോയിഡ് 12നു ഒപ്പം തന്നെ ലഭിക്കും. ഗെയിം മോഡ് ആക്സസ് ചെയ്യുന്നതിന്, നിങ്ങള് ആദ്യം സെറ്റിങ്സിലേക്ക് പോകണം. അവിടെ നിന്ന്, നോട്ടിഫിക്കേഷനിലേക്കും, തുടര്ന്ന് ഡു നോട്ട് ഡിസ്റ്റര്ബിലേക്കും പോയി, സമയം നിശ്ചയിക്കാം. WhatsApp: നവംബര് ഒന്ന് മുതല് ഈ ഫോണുകളി ല് വാട്സ്ആപ്പ് ലഭിക്കില്ല അപ്പുകള്ക്കുള്ള ക്യാമറ, മൈക്രോഫോണ് ആക്സസ് എളുപ്പത്തില് ഓഫ് ചെയ്യാം ആന്ഡ്രോയിഡ് 12 ലൂടെ മറ്റു അപ്പുകള്ക്കുള്ള ക്യാമറ, മൈക്രോഫോണ് ആക്സസ് എളുപ്പത്തില് ഓഫ് ചെയ്യാനുള്ള ഓപ്ഷന് ഗൂഗിള് നല്കുന്നു. ഫോണിന്റെ ക്യാമറയിലും മൈക്രോഫോണിലും കൂടുതല് നിയന്ത്രണം ഉപയോക്താക്കള്ക്ക് നല്കാനാണ് ഈ ഫീച്ചര്. ഇതിനായി പെര്മിഷന് സെറ്റിങ്സില് പുതിയ ഓപ്ഷന് നല്കിയിട്ടുണ്ട്. പുതിയ കാല്ക്കുലേറ്റര് ആന്ഡ്രോയിഡ് 12ല് പുതിയ കാല്ക്കുലേറ്ററും ഉള്പ്പെടുത്തിയിട്ടുണ്ട്. ഇതിലും പുതിയ മെറ്റീരിയല് യു ഡിസൈന് ലഭിക്കും. ബാക്കിയുള്ള യൂസര് ഇന്റര്ഫേസില് നിന്ന് പ്രചോദനം ഉള്ക്കൊണ്ടതാണ് ഇതിന്റെ ലേഔട്ട്. കാല്ക്കുലേറ്റര് ആപ്പിന് ഇപ്പോള് വൃത്താകൃതിയിലുള്ള അരികുകളും വൃത്താകൃതിയിലുള്ള കീകളും ഉണ്ട്. കൂടാതെ, സെറ്റിങ്സില് നിന്നും നിങ്ങള്ക്ക് മൂന്ന് ഓപ്ഷനുകള് തിരഞ്ഞെടുക്കാം: ലൈറ്റ്, ഡാര്ക്ക് തീം അല്ലെങ്കില് സിസ്റ്റം ഡീഫോള്ട്ട്.